Fredrik Cederborgh
Store norske leksikon,Språk og litteratur,Litteratur i verden,Europa,Sveriges litteratur,Sveriges litteratur på 1800-tallet
Fredrik Cederborgh var en svensk forfatter. Etter noen år som embetsmann, vendte han seg mot journalistikk og forlagsvirksomhet.
Med romanene Uno von Trasenberg, berättelse av friherre Dolk (1809–10) og Ottar Trallings Lefnads-Målning (1810–18) ga han en frisk og fargerik skildring av datidens Stockholm. De løst komponerte historiene gir anledning til å beskrive ulike miljøer, oftest med vennlig satire. I sin avis, Anmärkaren (1816–23), skrev han oppsiktsvekkende innlegg om samtidige rettssaker. Cederborghs forfatterskap er en viktig forutsetning for realismens gjennombrudd i svensk litteratur. I 1834 utga han sine arbeider i samlingen Ungdoms tidsfördrif i 3 bind. Utvalgte verk Uno von Trasenberg, berättelse av friherre Dolk (3 bind, 1809–10)  Ottar Trallings Lefnads-Målning (4 bind, 1810–18)  John Hall. Född millionär – död utfattig (1831)  Ungdoms tidsfördrif (3 bind, 1834) Les mer i Store norske leksikon Sveriges litteratur litteratur presse realisme – litteratur Sveriges historie Eksterne lenker Svenskt biografiskt lexikon: Fredrik Cederborgh Litteraturbanken: Verk av Fredrik Cederborgh